เรื่องร้องเรียน (ร้องเรียน,เสียงรบกวน) วันที่ 2023-03-07 07:13:52 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008924
ขอให้แก้ไขปัญหาการเปิดเครื่องขยายเสียงส่งเสียงดังรบกวน บริเวณหมู่บ้านโครงการศุภาลัย วิลล์ รัชดาภิเษก แขวงจันทรเกษม เขตจตุจักร กรุงเทพมหานคร ลักษณะของบ้านหลังดังกล่าวเป็นทาวน์เฮ้าส์ 3 ชั้น ตั้งอยู่ห้องแรก เนื่องจากบ้านหลังดังกล่าวมีบุคคล จำนวน 2 คน มีความสัมพันธ์เป็นสามี-ภรรยากัน (ไม่ทราบรายละเอียดของเจ้าของบ้านหลังดังกล่าว) ซึ่งมีการเปิดเพลงผ่านเครื่องขยายเสียงส่งเสียงดังรบกวนเป็นระยะๆ โดยมักจะเปิดเพลงตั้งแต่เวลาประมาณ 20.00 น. หรือบางครั้ง เวลาประมาณ 22.00 น. เป็นต้นไป ตลอดทั้งคืน (ไม่ทราบระยะเวลาสิ้นสุดที่ชัดเจน) บางครั้งก็ปิดเสียง 30 นาที - 1 ชั่วโมง ก็เปิดเสียงดังขึ้นมาใหม่ เป็นประจำทุกวัน และมักจะดำเนินการต่อเติมบ้านที่จะมีเสียงเคาะกำแพงส่งเสียงดังด้วย ทำให้ประชาชนในพื้นที่ได้รับความเดือดร้อนเป็นอย่างมาก ไม่สามารถนอนหลับพักผ่อนได้อย่างปกติ เบื้องต้นผู้ร้องเคยแจ้งเรื่องไปยังสถานีตำรวจในพื้นที่แล้ว (ไม่ทราบชื่อสถานีตำรวจ) และเจ้าหน้าที่ฝ่ายสิ่งแวดล้อม ประจำสำนักงานเขตจตุจักร ต่อมาเมื่อประมาณวันที่ 2 มีนาคม 2566 ได้มีเจ้าหน้าที่เทศกิจ ประจำสำนักงานเขตจตุจักร เข้ามาดำเนินการตรวจวัดเสียงแล้ว แต่กลับไม่มีการแก้ไขปัญหาใดๆ ล่าสุดประสบปัญหาวันที่ 4 มีนาคม 2566 เวลา 02.50 น. (ขณะแจ้งเรื่อง) ยังคงเปิดเพลงผ่านขยายเสียงส่งเสียงดังอยู่เช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้กับประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata